**Lipunmyyntirekisterin tietosuojaseloste**

Tämä on EU:n yleisen tietosuoja-asetuksen mukainen rekisteri- ja tietosuojaseloste. Laatimispäivämäärä 19.2.2023.

**1. Rekisterinpitäjä**

Kumpulan Speksi ry

**2. Yhteyshenkilö rekisteriä koskevissa asioissa**

Tuotantovastaava Reetta Lehto

etunimi.x.sukunimi@helsinki.fi

**3. Rekisterin nimi**

Kumpulan Speksi ry:n lipunmyyntirekisteri

**4. Oikeusperuste ja henkilötietojen käsittelyn tarkoitus**

EU:n yleisen tietosuoja-asetuksen mukainen oikeusperuste henkilötietojen käsittelylle ovat rekisterinpitäjän oikeutettu etu ja laillinen velvoite.

Henkilötietojen käsittelyn tarkoitus on varmistaa lipun ostaneen oikeus osallistua Kumpulan Speksi ry:n produktion esityksiin. Vain lipusta maksanut henkilö tai produktion jäsen on oikeutettu osallistumaan esitystapahtumiin. Liput ostetaan pääasiassa Kide.app maksupalveluntuottajan kautta. Ryhmäliput ostetaan suoraan Kumpulan Speksiltä.

**5. Rekisterin tietosisältö**

* Etu- ja sukunimi
* Tilaustiedot (sähköpostiosoite, lipputyyppi)
* Ryhmätilauksissa tilaajan/ryhmän nimi ja laskutustiedot

**6. Säännönmukaiset tietolähteet**

Lipunmyynnin yhteydessä lipun toimitukseen ja asiakkaan tunnistamiseen kerätyt yhteystiedot Kide.app palvelun tai lipunmyyntisähköpostin kautta.

Treanglo Oy:lla (Kide.app) on lisäksi oma henkilötietojen rekisteri ja sillä oma tietosuojailmoituksensa, jonka löydät heidän nettisivuiltaan.

**7. Tietojen säännönmukaiset luovutukset**

Vain rekisteristä vastaavat henkilöt ja Treanglo (Kide.app) pääsevät käsiksi lipunmyyntirekisterin sisältämiin tietoihin. Edellä mainitun lisäksi lipunmyyntirekisterin tietoja ei luovuteta kolmansille osapuolille.

**8. Tietojen siirto EU:n tai ETA:n ulkopuolelle**

Tietoja käsitellään Googlen pilvipalveluissa, jolloin käsiteltävät tiedot voivat sijaita EU:n tai ETA:n ulkopuolella. Google on sitoutunut noudattamaan pilvipalvelujensa osalta EU:n yleistä tietosuoja-asetusta.

Edellä mainitun lisäksi tietoja ei siirretä Euroopan unionin tai Euroopan talousalueen ulkopuolelle.

**9. Rekisterin suojauksen periaatteet**

Tietojen pääasiallinen säilöntäpaikka on rekisterin ylläpitäjän lippukaupan Google-tilillä. Tili on suojattu ulkopuoliselta käytöltä. Pääsy tietoihin on rekisteristä vastaavilla henkilöillä.

**10. Tarkastusoikeus**

Jokaisella lipun ostaneella henkilöllä on oikeus tarkistaa rekisteriin hänestä tallennetut tiedot. Tietojen tarkistuspyyntö tulee lähettää kirjallisesti rekisterinpitäjälle. Rekisterinpitäjällä on tarvittaessa oikeus pyytää pyynnön esittäjää todistamaan henkilöllisyytensä. Rekisterinpitäjä vastaa pyynnön esittäjälle EU:n tietosuoja-asetuksessa säädetyssä ajassa (pääsääntöisesti kuukauden kuluessa).

**11. Oikeus vaatia tiedon korjaamista**

Jokaisella rekisteriin kuuluvalla henkilöllä on oikeus vaatia rekisteriin hänestä talletettujen tietojen korjausta. Tietojen korjauspyyntö tulee lähettää kirjallisesti rekisterinpitäjälle. Rekisterinpitäjällä on tarvittaessa oikeus pyytää pyynnön esittäjää todistamaan henkilöllisyytensä. Rekisterinpitäjä toteuttaa esittäjän pyynnön EU:n tietosuoja-asetuksessa säädetyssä ajassa (pääsääntöisesti kuukauden kuluessa).

**12. Muut henkilötietojen käsittelyyn liittyvät tiedot**

Lipunmyyntirekisteriin rekisteröity henkilö voi milloin tahansa pyytää tietoonsa ne henkilöt, jotka ovat mahdollisesti käsitelleet hänen tietojaan (nähneet osto-/tilaustiedot tai henkilötiedot). Henkilön tulee ottaa yhteyttä rekisterinpitäjään edellä kuvatussa tapauksessa. Rekisterinpitäjällä on tarvittaessa oikeus pyytää pyynnön esittäjää todistamaan henkilöllisyytensä. Rekisterinpitäjä toteuttaa esittäjän pyynnön EU:n tietosuoja-asetuksessa säädetyssä ajassa (pääsääntöisesti kuukauden kuluessa).

Tietoja säilytetään, kunnes tapahtumat, joihin lipunmyyntitiedot on kerätty, ovat ohi. Lipunmyyntirekisterin yksilöivät henkilötiedot poistetaan viimeistään viikon kuluttua viimeisen tapahtumapäivän jälkeen.